Exqrch/javanese-Komodo-pixelgpt huggingface dataset:
Si Manis (Dewi Perssik) minangka penyanyi dhangdhut pantura sing meh omah-omah karo pacangané, Adnan (Ruben Elishama)
Mung waé impené si Manis pupus amarga dhèwèké ninggal donya salawasé ing tangané sagerombolan wong sing ora ditepungi
Wulan (Danita Argobie) disujanani, kanca raketé kang uga nresnani Adnan lan kepengin ngrebut panggonané minangka "penyanyi pantura", pranyata dudu Wulan sing wis nglarani
Crita ora mung mbulet karo crita matiné si Manis lan kanca raketé setan sirah gundhul, Omay (Rama Primeval) lan upadiné mbiyantu wong-wong kang mbutuhaké kanggo golèk sisik melik sapa sing wis mateni dhèwèké, nanging uga kajembaraké nganti critané wong tuwané si Manis sing pranyata kabulet utang sawisé Manis mati
Intiné tontonan iki mung njumbuhaké crita saka Si Manis Jembatan Ancol, saluwihé crita arep digarap luwih apik jumbuh karo kaanan saiki
Malah, ing sinetron iki diparagaké si Manis (Dewi Perssik) minangka penyanyi dangdut pantura kang meh omah-omahan karo pacangané, Adnan (Ruben Elishama)
Mung waé impené si Manis pupus nalika dhèwèké kudu tiwas ing tangané sagerombolan wong kang ora ditepungi
"Alesan ANTV ngangkat manèh sinetron lan film sing naté kawentar ing jaman 90-an iki, kajaba critané kang wis "legendaris", nanging uga péngin ngracik crita kasebut luwih trep karo jamané, jumbuh karo kauripan masarakat saiki," pratelané Manajer Perusahaan Komunikasi ANTV, Nugroho Agung, ing Studio Persari Jagakarsa Jakarta kidul, Jumat (20/10/2017)
Sinetron garapané Multivision kasebut kabaré pancen wis ora manèh njupuk latar mburi saka Jembatan Ancol
Tim produksi ngganti karo sawijining kreteg ing Depok kang misuwur angker déning warga.
Lily James Lily Chloe Ninette Thomson (lair tanggal 5 April 1989) utawa luwih akèh ditepungi mawa jeneng aktrisé Lily James iku siji aktris Britania
Dhèwèké dadi misuwur olèhé main ing sérial télévisi "Downton Abbey" lan "War & Peace"
Pedro Rodríguez Pedro Eliezer Rodríguez Ledesma (];lair 28 Juli 1987), sing dikenal minangka Pedro, ya iku juru main bal-balan profésional Spanyol sing main minangka juru main striker utawa juru main sayap kanggo klub Liga Primér Inggris Chelsea F.C
lan tim nasional Spanyol
Pedro wis nyithak 99 gol ing 320 penampilan ing kabèh kompetisi kanggo Barcelona saka 2008 nganti 2015, menang 20 penghargaan utama kalebu limang juwara La Liga lan Liga Champions UEFA kaping telu
Wonten ing mangsa 2009-10, piyambakipun dados juru main ingkang kapisanan wonten ing sajarah kanggé nandhingaken wonten ing enem kompetisi klub resmi ing saben mangsa
Pedro mbela Spanyol ing rong Piala Dunia lan rong Kejuaraan Eropa, menang sapisan ing saben turnamèn.
Baengnyeongdo Pulo Baengnyeong (kadang kala dipunéja Baekryeong; ]) inggih punika satunggaling pulo ingkang sedawanipun , lan wiyaripun wonten ing County Ongjin, Incheon, Korea Kidul, ing celak Garis Wates Lor
Adhedhasar Persetujuan Gencatan Senjata Korea 1953 ingkang mungkasi Perang Korea, gangsal pulo kalebet Baengnyeong punika panggah badhé dipunkuwasani déning Koréa Kidul
Wiwit saking punika, pulo punika dados demarkasi maritim antawisipun Korea Lor lan Koréa Kidul wonten ing Sagara Kuning
Pulo punika gadhah cacahing padunung kirang langkung 4.329 jiwa
Tegesipun nama saking pulo punika ya iku "pulo swiwi putih", amargi pulo punika mirip kaliyan peksi (manuk) Ibis ingkang tembé mabur kaliyan swiwinipun.
Boryeong Boryeong, utawi ingkang langkung kondhang minangka Daecheon, inggih punika satunggaling kutha wonten ing Chungcheong Kidul, Korea Kidul
Kutha punika mapan wonten ing pantai saking Sagara Kuning
Wonten sepur Janghang Line, ingkang ngubungaken dhateng Seoul lumantar Gyeongbu Line
Menika ugi kahubung dhateng Seohaean Expressway
Boryeong punika kondhang wonten ing sedaya Koréa amargi pantainipun, mliginipun Pantai Daecheon, lan festival lendhut (lumpur) saben taun ing wulan Juli, Festival Lendhut Boryeong
Pantai-lendhut wonten ing kutha punika kanthi wiyar pikantuk pamuji amargi sifat kosmetikipun
Kadosdene papan sanès ing sedawaning pantai kidul-kuning saking semenanjung Korea, wonten kathah pulau-pulau alit, kathah ingkang kahubung déning feri dhateng Pelabuhan Daecheon
Boryeong punika pikantuk wates ingkang samenika nalika taun 1995, kanthi dipungabungaken antawisipun Boryeong-gun lan Kutha Daecheon
Saderengipun, 2 entitas kapisah ing antawisipun taun 1986, lan saderengipun wekdal nyawijining ing sangandhaping nama wewengkon Boryeong (Boryeong-gun) wiwit saking jaman Dinasti Joseon
Sekolah umum Boryeong punika dipunatur déning Dinas Pendidikan Chungnam
Wonten kathah sekolah ing Chungcheong Kidul ingkang kalebet kutha Boryeong
Kutha punika gadhah 2 nama, Boryeong lan Daecheon
Ingkang setunggal punika nama ingkang langkung sepuh
Pantai Daecheon punika mapanipun kirang langkung tigang kilometer saking Boryeong lan wonten ing provinsi ingkang sami
Wonten kathah hotel ing sedaya wewengkon lan ugi kathah restoran sarta warung internet "(PC Cafe)"
Jalur bis ingkang badhe mlampah saking Boryeong dhateng pantai punika jalur bis umum
Kalih wewengkon kapisah kirang langkung 3 dumugi 12 kilometer gumantung papan tujuan
Dhaharan sagara dipunsade wonten ing pasar umum ing Boryeong
Saperangan ageng vendor produk punika warga ingkang sampun sepuh
Kanthi mekaten ingkang lawas sarta ingkang enggal nglampahi tabrakan wonten ing Boryeong, damel Boryeong punika dados tuladha ingkang endah saking "Dynamic Korea", ukara ingkang dipunginakaken pamarentah kanggé nggambaraken Koréa nalika wonten ing abad kaping 21
Saperangan ageng produk ingkang tasih seger lan dhaharan sagara vendor punika boten gadhah toko-toko, nanging wonten ing pinggirin dalan ing sangajengipun bisnis sanesipun
Dinten kemis punika dinten pasar umum
Kejawi Pantai Daecheon, Hutan Nasional Seongjusan mapan wonten ing wewengkon Boryeong
Para wisatawan mlebet kanthi mendhet jalur bis utawi kanthi nyopir dhateng papan kanggé mlebet ing G
Tembung korea kanggé gunung inggih punika "san", satemah Seong-ju punika referensi dhateng wewengkon ingkang celak kaliyan gunung
Dhuwuripun Seongjusan punika kirang langkung 677 m lan gadhah tapak hiking ingkang mendhet salah satunggal saking area parkir wisatawan dhateng nginggil lan sakiwa tengenipun
Wonten sapérangan kuil Koréa wonten ing wewengkon punika, mliginipun Seodoksa, Muryangsa, lan Goransa, "sa-" punika tembung korea kanggé candi.
Goransa mapan wonten ing papan ing sangandhaping bukit ing celak kali Han ing bagiyan provinsi ingkang kondhang minangka pusat Dinasti Baekje
Kangge tindak dhateng Goransa, badhe dhateng ing kutha Buyeo kanthi ngginakaken mobil utawi bis
Muryangsa ugi saged katempuh kanthi ngginakaken mobil utawi bisa
Wondene ingkang Seodoksa punika saged katempuh kanthi ngginakaken bis, mobil utawi sepur
Stasiun Daecheon inggih punika stasiun sepur ingkang dipunbikak nalika tanggal 21 Desember 2007 kanthi nggantos nama stasiun ingkang dangu (samenika dipuntutup) wonten ing pusat kutha Boryeong
Menika saged katempuh kanthi tindakan, ngginakaken bis utawi kanthi ngginakaken dalan tol
Namung wonten setunggal jalur ingkang ngliwati stasiun Daecheon, Janghang Line
Stasiun jalur utama punika mlampah ngliwati Yongsan (Seoul), Cheonan, lan Iksan
Jutaan tiyang ngginakaken jalur punika supdos dumugi ing Daecheon ing saben taunipun
Wonten ugi setunggal tol ingkang ngliwati Daecheon
15 Seohaean Expressway mlampah saking Seoul-Incheon lumantar Boryeong lan cara sanès dhateng Mokpo
Pulau Hodo punika mapan ing sapérangan kilometer ing pantai Boryeong lan saged kenging wutahan lisah (minyak) ing Taesan
Atusan sukarelawan sampun nyambut damel kanggé nginggilaken wewengkon lan damel supados lisahipun boten wangsul malih dhateng sagara nalika nembe pasang surut
Kathah sukarelawan ingkang asalipun saking sekolah-sekolah umum minangka asil saking banding langsung déning pamarentah Koréa Kidul dipunatruaken lumantar distrik sekolah provinsi.
Bucheon Bucheon inggih punika satunggaling kutha ingkang mapan wonten ing provinsi Gyeonggi, Korea Kidul
Papanipun punika wonten ing antawisipun Incheon lan Seoul
Cacahipun penduduk wonten ing kutha punika dumugi 850.731 jiwa
Bucheon punika dipunperang dados 3 gu.
Hartono (utawi ingkang langkung kondhang minangka Cak Lontong, #ALIH) inggih punika satunggaling pelawak ingkang asalipun saking Indonesia
Piyambakipun punika kawentar awit saking lawakanipun ingkang lucu tanpa ngala-ala tiyang sanès
Lawakanipun punika prasaja lan dipunaturaken mawi basa baku ingkang wonten strukturipun, nanging ngandhut logika boten limrah ingkang saged nantang para pamireng supados sami mikir
Cak Lontong punika ugi kawentar minangka ahli silogisme lan kadangkala punika remen nyelipaken paribasan anggitanipun piyambak
Piyambakipun punika mbeta bab ingkang énggal wonten ing donyaning lawak Indonesia
Minangka komédian, Cak Lontong punika prigel ing sedaya kawontenan, saé wonten ing lawakan ingkang sifatipun kelompok utawi piyambakan utawi tunggal
Cak Lontong punika miwiti kariripun kaliyan grup lawak Ludruk Cap Toegoe wonten ing Surabaya
Insinyur alumnus Institut Teknologi Sepuluh Nopember (ITS) punika kawentar saksampunipun dados bintang wonten ing Republik BBM asuhan Effendi Ghazali, medal kanthi ajeg wonten ing "stand up comedian" (komika) wonten ing "Stand Up Comedy Show", Metro TV, lan dados panelis wonten ing "Indonesia Lawak Klub", Trans 7
Asmanipun Cak Lontong minangka pelawak sampun gadhah karakter piyambak ingkang ndamel piyambakipun punika béda kaliyan pelawak sanèsipun
Kadosdéné asring ngendikaken "salam lemper" minangka tembung pambuka sadèrèngipun nglampahi lawakipun
Sedangunipun punika Cak Lontong dipunmangertosi minangka pelawak ingkang jago plèsètan lan anèkdot
Piyambakipun dipuntuntut supados saged wasis, saged damel analisis, lan paring solusi tumrap saben prakawis ingkang dipunangkat
Piyambakipun ugi ngandharaken menawi satunggaling komika ngluputaken pamirsa punika sanès komika sejati nanging komika ingkang manja
Wondene tugas komika punika paring lelipur dhateng pamirsa
Menawi komika boten saged paring lelipur dhateng pamirsa, pramila tugas komika punika boten kasil, sanès pamirsa ingkang dipunluputaken
Menika amargi tiyang ingkang dados komika punika dèrèng saged maos kawontenan
Dipunakoni déning Cak Lontong, samenika kathah komika ingkang medal kanthi materi ingkang gegayutan kaliyan sosial lan SARA
Wondene kathah materi ingkang boten kedah damel kuciwaning tiyang amargi miturut piyambakipun tugas komika punika kanggé paring lelipur dhumateng tiyang kathah
Kangge nyingkiri mater ingkang saged damel kuciwaning tiyang sanès, Cak Lontong tansah pados materi saking premis-presmis prasaja saé saking satunggaling tembung utawi istilah, tuladhanipun babagan tembung "sabar", "ajrih", utawi istilah "mikir" lan "gaptek"
Asma "Lontong" ingkang dipunginakaken déning piyambakipun punika asalipun saking pangalaman nalika tasih alit
Nalika tasih alit dumugi remaja, Lies punika gadhah awak ingkang kuru lajeng dhuwur kadosdene lontong
Awit saking punika piyambakipun pikantuk jejuluk kados mekaten saking kanca-kanca saha kulawarganipu
Tembung "Cak" punika celukan lumrah kanggé priyantun kakung ing Jawa Wetan
Samenika karir Cak Lontong punika sansaya inggil wonten ing donyaning lelipur
Boten namung medal wonten ing layar kaca ugi manéka pentas, nanging piyambakipun ugi ndherek wonten ing film komedi layar ageng kanthi irah-irahan "Comic 8" minangka figuran
Menika kalebet film sapisan ingkang dipunbintangi déning Cak Lontong
Miturut Cak Lontong, saderengipun piyambakipun punika naté dipunsuwuni supados ndherek ing satunggaling film, nanging miturut Cak Lontong kirang cocok
Piyambakipun gadhah pamanggih bilih piyambakipun ndherek akting kanggé nambah ramening film komedi lan remen dados komedia, menapa malih filmipun punika kalebet kasil sukses amargi kathah pamirsa lan dipunapresiasi.
Changwon Changwon inggih punika satunggaling kutha ingkang wonetn ing Korea Kidul
Changwon punika kalebet ibukota saking Gyeongsang Kidul
Nalika taun 2005, kutha punika gadhah penduduk ingkang cacahipun kirang langkung 549.507 jiwa kanthi wiyar wewengkonipun punika 292,80 km²
Kutha punika gadhah angka padating penduduk kanthi agengipun 1.803,8 jiwa/km²
Kutha punika mapan ing 40 km saking kulon Busan.
Cheongju Cheongju inggih punika satunggaling nama kutha wonten ing Korea Kidul
Kutha Cheongju punika mapanipun wonten ing sisih kulon, mliginipun wonten ing provinsi Chungcheongbuk-do
Nalika taun 2015, kutha punika dados gadhah penduduk ingkang kathahipun 831.912 jiwa kanthi wiyaripun wewengkon punika 941,05 km²
Kutha punika gadhah angka padating penduduk kanthi agengipun 885,24 jiwa/km²
Kutha Cheongju punika kalebet ibukota ing provinsi punika.
Chuncheon Chuncheon inggih punika satunggaling nama kutha wonten ing Korea Kidul
Mapanipun Chuncheon punika wonten ing sisih wetan
Mliginipun wonten ing Provinsi Gangwon
Nalika wonten ing taun 2001, kutha punika gadhah penduduk ingkang kathahipun 252.019 jiwa kanthi wiyaripun wewengkon 1.116,43 km²
Kutha punika gadhah angka padating penduduk agengipun 225 jiwa/km²
Kutha punika kalebet ibukota ing provinsi punika.
Chungju Chungju inggih punika satunggaling kutha ingkang mapan wonten ing provinsi Chungcheong Lor, Korea Kidul
Salah satunggaling papan ingkang kondhang inggih punika gunung Namsan
Kutha Chungju punika ugi kalebet papan kanggé manggenipun Sekertaris Jendral PBB, Ban Ki Moon nalika piyambakipun punika taksih alit
Festival ingkang asring dipunwontenaken wonten kutha punika inggih festival bela dhiri.
Daejeon Daejeon inggih punika kutha ingkang paling ageng angka 5 wonten ing Korea Kidul
Cacahipun pendudukipun punika luwih saking 1,5 yuta wong (2010) sawetawis wiyaripun inggih punika 539,84 km²
Kutha punika dados papan ngawontenaken Piala Dunia FIFA 2002
Wewengkon Daejeon kanthi historis punika dipuntepangi minangka Hanbat (한밭), wonten ing basa Korea ingkang ateges "sabin (sawah) ingkang wiyar"
Istilah "Daejeon" punika ateges bab ingkang sami wonten ing Hanja (aksara Tionghoa)
Kados ingkang dipuncathet wonten ing sejarah, Daejeon punika kawiwitan saking satunggaling desa alit ingkang kathah pendudukipun
Nanging ing taun 1905, jalur sepur Gyeongbu wiwit dipunginakaken saking Seoul dhateng Busan
Kejawi punika ugi mbikak satunggaling stasiun kanggé mandeg wonten ing Daejeon
Boten dangu saklajengipun wonten ing taun 1926, nalika wonten ing mangsa pamarentahanipun Jepang, jalur sepur Honam dipunbangun ing antawisipun Daejeon lan Mokpo, ingkang ngewahi Mokpo dados satunggaling penghubung utama transportasi ("major transportational hub")
Menika amargi papan geografisipun lan raketipun transportasi, Daejeon tuwuh ngrembaka kanthi rikat
Wonten ing taun 1932, ibukota provinsi Chungnam punika dipunpindhah saking Gongju dhateng Daejeon
Saksampunipun kalih éwah-ewahan watesing kutha Daejeon, ingkang saged damel kutha Daeduk ingkang mapan wonten ing sisihing dados bagiyan saking Daejeon, kutha punika dados satunggaling kutha metropolis ing taun 1993
Wonten ing taun 1997, nalika wonten desentralisasi populasi wonten ing Seoul, "Daejeon Government Complex" dipunbangun lan minangka asilipun populasi Daejeon punika sansaya tambah
Samenika tuwuhing populasi Daejeon mapan wonten ing angka kalih ing negara punika, saksampunipun Seoul
Saged ngasilaken sapérangan ageng proyek-proyek kompleks apartemen lan industri kanthi teknologi inggil wonten ing Yuseong-gu
Daejeon punika dipunperang dados 5 distrik ("Gu").
Dangjin Dangjin inggih punika satunggaling kutha wonten ing Chungcheong Kidul, Korea Kidul
Kutha punika mapan wonten ing pantai kidul Teluk Asan
Wates Dangjin Incheon, Pyeongtaek, lan Hwaseong lumantar sagara lan Seosan, Yesan, lan Asan lumantar dharat
Namanipun punika ateges "feri Tang," ing perag sejarah pelabuhan Dangjin nalika damel sambetipun Koréa dhateng sisih sanesipun saking Sagara Kuning
Peran punika sansaya dados wigati wonten ing bab ekonomi kutha, ingkang gumantung marang campursan tetanen saha indutri ingkang abot
Kutha kaperang saking 2 "eup", 9 "myeon" lan 3 "dong"
Nama "Dangjin" punika ingkang sapisan dipunginakaken kanggé wewengkon punika sedangunipun Dinasti Joseon
Saking 1413-1895, dipunmangertosi minangka Dangjin-hyeon, satunggaling divisi saking Chungcheong
Kutha punika dumugi wates ingkang samenika ing taun 1973, kanthi nggabungaken sapérangan Jeongmi-myeon dhateng Unsan-myeon Seosan
Nalika wonten ing wulan Maret 2005, ing Dangjin punika wonten 33 sekolah dasar, 12 sekolah menengah, lan 38 TK, paring layanan dhateng 14.293 siswa
Ing tambahanipun wonten sekolah menenggah inggil
Satunggaling lembaga pawiyatan inggil wonten kutha kasebat inggih punika Kampus Shinsung
Dangjin punika dalemipun tumrap sapérangan pabrik, kalebet pabrik baja ingkang dipunoperasiaken déning Hyundai Hysco lan Hyundai INI Steel
Pabrik-pabrik punika dipuncawisaken déning déning prau ingkang manded wonten ing Pelabuhan Harbor, pelabuhan kargo mawi 5 dermaga, 2 ing antawisipun punika kanggé ngirim gulungan baja
Dangjin punika satunggaling kutha alit ingkang mapan wonten ing pantai kulon Koréa
Sinaosa Dangjin punika kutha ingkang alit, piyambakaken nyawisaken sapérangan restoran, bioskop lokal, taman, perpustakaan, kafe internet, supermarket gaya Kulon, klub kasarasan, papan siram kanthi tuk (mata air) ingkang alami, pasar tradhisional Koréa lan sapérangan monumen budaya wonten celakipun lan pameran
Dangjin punika mapan wonten ing celakipun Taenhaen Marine Park lan kathah pantai sanesipun
Dangjin punika ugi gadhah sesambetan kutha kembar kanthi pérangan saking provinsi Liaoning lan Jilin wonten ing Cina.
Dangun Dangun Wanggeom inggih punika asmanipun ingkang madegaken Gojoseon, kerajaan sapisan bangsa Koréa ingkang kalebet wewengkon Liaoning, Manchuria lan Semenanjung Korea samenika
Adhedhasar saking sapérangan sumber sejarah Cina kuna ingkang nyerataken babagan sejarah Koréa, Dangun punika tiyang ingkang madegaken kerajaan Gojoseon, ingkang dipunetang nalika taun 2333 SM
Sinaosa istilah Dangun punika kondhang kanthi wiyar minangka tiyang ingkang madegaken, nanging wonten ing ingkang maringi teges minanga "kepala suku besar" ingkang dipunginakaken déning sedaya panguwasa Gojoseon salajengipun lan saged ugi tiyang ingkang madegaken ingkang asli punika "Wanggeom"
Cathetan sejarah kuna babagan Dangun punika sampun dangu namung dipunwastani minangka legenda lan para sejarawan tasih sami debat babagan kedadosan lan tanggal madegipun Joseon déning Dangun
Sinaosa boten mungkin kanggé pikantuk bukti panyengkuyung babagan madegipun Gojoseon, wonten pepanggihan arkeologis sampun paring bukti bilih wewengkon Semenanjung Korea lan sakiwa tengenipun sampun dipunanggé déning manungsa ing sapérangan éwunan taun kalawingi
Arkéolog ugi manggihaken artéfak-artéfak tetanen ing pérunggu ingkang kanthi langsung sesambetan kaliyan wontenipun negara sapisan wonten ing sejarah Koréa wau
Pepanggihan arkéologis punika paring bukti bilih wewengkon Semenanjung Koréa lan sakiwa tengenipun wiwit dipunagem déning manungsa dangu sakdèrèngipun wonten Dangun lan madegipun krajaan Gojoseon
Para arkeolog sampun manggihaken sapérangan ageng artéfak saking jaman Paleolitikum lan Neolitikum, kalebet piranti watu sumbing ingkang dipunginakaken saking 5000 taun kepengker
Kanthi kapungkasaning jaman es ing 10.000 taun kepengker, Semenanjung Koréa punika dados wewengkon ingkang gadhah iklim sedhengan kanthi ciri gadhah 4 mangsa
Ing jaman punika periodhé Neolitikum ngrembaka ing Semenanjung Koréa lan sakiwa tengenipun
Masyarakat jaman punika damel piranti-piranti saking sela lan tembikar kasar, mbangun panggèn awujud désa-désa
Tèknik buru, ngempalalaken dhaharan lan pados ulam punika langkung ngrembaka
Kejawi punika kegiyatan tetanen ugi wiwit dipunlampahi ing jaman punika
Status Dangun minangka panguwasa wiwit dipunkukuhaken wiwit saking periodhé Dinasti Goryeo
Wonten ing periodhé Dinasti Joseon, makamipun wiwit dipunidhèntifikasi lan upacara-upacara dipunlampahi kanggé muja piyambakipun minangka tiyang ingkang madegaken bangsa
Nalika periodhé Kamaharajan Han Raya, Dangun punika wiwit dipunanggep minangka leluhur bangsa Koréa lan ideologi punika dipunwulangaken kanthi wiyar kanthi ancas supados nambah kiyatipun nasionalisme Koréa ingkang kala punika nembé kisruh amargi dipunganggu déning bangsa sanès
Tradisi kanggé muja Dangun dipunlampahi déning agami asli rakyat Koréa Muisme sarta manéka aliran kapitadosan
Tanggal madegipun kerajaan Gojoseon déning tiyang Koréa dipunwontenaken minangka dinten libur nasional ing saben tanggal 3 wulan Oktober
Dinten libur punika dipunparingi nama Gaecheonjeol ingkang ateges "festival pambukaning surga"
Wonten ing kuil-kuil Muisme dipunbangun altar kanggé Dangun
Papan pamujaan Dangun kanthi nasional ingkang paling kondhang inggih punika Altar Chamseong wonten ing Gunung Mani, Pulau Ganghwa
Dhistrik Buk, Busan Distrik Buk (barès "distrik lor") inggih punika satunggaling "gu", utawi distrik, ing lor pusat Busan, Korea Kidul
Buk-gu kanthi wiyar 38.30 km² punika dalemipun kanggé kirang langkung 335.000 tiyang
Dumugi status "gu" wonten ing taun 1978
Buk-gu punika kaperang dados 5 legal "dong", ingkang sedayanipun punika wonten 13 administratif "dong", kados wonten ing ngandhap punika:
Dhistrik Dong, Busan Dhistrik Dong (barès "dhistrik wetan") inggih punika satunggaling "gu", utawi dhistrik, ingkang wonten ing pusat Busan, Korea Kidul
Dhistrik Dong punika kalebet dhistrik sapisan saking 6 "gu" wonten ing Busan ingkang dipunmadegaken nalika taun 1957
Stasiun Busan punika mapan wonten ing Dong-gu
Dong-gu punika kangungan kutha kembar kaliyan Gwangsan-gu wonten ing Gwangju lan Pulau Zhifu wonten ing Yantai, Tiongkok
Dong-gu punika kaperang saking 4 legal "dong", ingkang sedayanipun punika wonten 17 administratif "dong", kados ingkang dipunandharaken wonten ngandhap punika:
Dhistrik Gangseo, Busan Dhistrik Gangseo (barès "dhistrik kulon kali") inggih punika satunggaling "gu", utawi dhistrik, wonten ing sisih kulon saking Kali Nakdong wonten ing Busan, Korea Kidul
Dhistrik Gangseo punika gadhah wiyaripun wewengkon 179,05 km², kanthi populasinipun punika kirang langkung wonten 66.000, nanging gadhah padating penduduk punika langkung andhap saking Gijang-gun saking Busan
Gangseo-gu inggih punika pérangan saking Buk-gu saking panciptanipun nalika taun 1978, dumugi 1989 nalika dados "gu"
Gangseo-gu inggih punika "gu" wonten ing sisih kulon ing Busan lan sarengan ngginakaken wates kaliyan Gimhae wonten ing sisih lor-kulon lan Jinhae-gu, Changwon wonten ing sisih kidul-kulon
Gangseo-gu punika papan wiyosipun gaya peradaban
Bandar Udara Internasional Gimhae, Candi Heungguk, Candi Myeongwol, serta cagar alam peksiEulsukdo punika sedaya wonten ing Gangseo-gu
Gangseo-gu punika kaperang dados 22 legal "dong"
Ingkang sedayanipun kasebat sampun dipundamel kelompok sareng-sareng saking namung 7 administratif "dong", ing ngandhap punika :
Dhistrik Dongdaemun Dhistrik Dongdaemun (Dongdaemun-gu) inggih punika salah satunggal saking 25 dhistrik ("gu") wonten ing Seoul, Korea Kidul
Dhistrik punika mapan wonten ing sisih lor Kali Han
Kantor dhistrik wonten ing Yongdu-dong ingkang celak kaliyan stasiun sangandhaping siti saking cabang Line 2
Walikota dhistrik kasebat inggih punika Sarip Hong (홍사립) wiwit saking Juli 2006
Dhistrik Dongdaemun punika sapisan dipundamel wonten ing taun 1943 nalika sistem "gu" dipunwiwiti
Dhistrik punika wiwitanipun kalebet ingkang paling ageng wonten ing wewengkon Seoul tinimbang ingkang samenika
Dhistrik Seongbuk kapisah saking dhistrik punika ing taun 1949, lan Changsin Dong ugi Sungin DOng dipunparingaken dhateng Dhistrik Jongo ing taun 1975
Tambahan 17 "dong" (lingkungan) dipunpisah dados Dhistrik Jungnang ing taun 1988
Dhistrik Dongdaemun samenika kaperangan dados 22 "dong" wiwit saking 11 Agustus 2008
Wonten kathah stasiun badhe dipuntambah Géografi
Dhistrik Dongdaemun punika winatesan kaliyan Dhistrik Seongbuk ing lor-kulon, Dhistrik Jungnang ing wétan (kaliyan kali/lèpèn Jungnangcheon ingkang damel wates), Dhistrik Gwangjin ing sisih kidul-wétan, Dhistrik Seongdong ing sisih kidul, kepanggih Dhistrik Jung wonten ing titik sisih kidul-kulon lan winatesan Dhistrik Jongno ing sisih kulon
Wewengkon paling ramé wonten ing dhistrik punika inggih wewengkon Cheongnyangni -zona komersial ageng kadamel ing sakiwa tengenipun Stasiun Cheongnyangni, salah satunggaling CBD sekunder Seoul